
Príloha č. 1 súťažných podkladov

Opis predmetu zákazky


1. Názov predmetu zákazky: 
[bookmark: _Hlk122025910]„Realizácia bezpečnostného a informačného značenia priechodov cez električkové trate a vyznačenie natrolejovacích námedzníkov“

2. Lehota trvania rámcovej dohody: 12 mesiacov od nadobudnutia jej účinnosti. 

3. Opis predmetu zákazky: značenie bude realizované/vykonávané v rámci intravilánu Hlavného mesta Bratislava, konkrétne miesto  určí objednávateľ v rámci objednávky

Predmetom zákazky je realizácia bezpečnostného a informačného značenia prostredníctvom jedného z technologických riešení uvedených v tomto opise, a to studeným plastom alebo farbou. 

A. Bezpečnostné a informačné značenie prechodu cez električkové trate,  
Bude pozostávať z nasledovného piktogramového bezpečnostného pásu 
 [image: ]

· ktoré bude jednotnej šírky 55 cm a jeho dĺžka bude prispôsobená šírke prechodu cez električkovú trať; umiestnenie tohto piktogramového pásu bude spravidla vnútornou hranou vo vzdialenosti 1,35-1,45 m od osi bližšej koľaje, ak vzhľadom na miestne pomery objednávateľ neurčí inak. Prevedenie dvojfarebné žltá RAL1023, RAL9017. Priestor koľajiska medzi dvoma ohraničeniami bude vyplnený podľa požiadavky objednávateľa buď:

a) šrafovaním so žltým ohraničením, šikmými žltými čiarami o šírke 0,125 m a medzerami 0,3 m, alebo

b) plným žltým náterom; 


· Konkrétny náterový systém, ktorý bude použitý pri príslušnej objednávke, určí objednávateľ v objednávke. Ak objednávateľ konkrétny náterový systém neurčí, použije dodávateľ vhodný náterový systém tak, aby boli splnené technické a záručné požiadavky podľa tohto opisu.. Náterový systém musí splniť požiadavku na 2 ročnú záruku celistvosti. Pri hodnotení celistvosti sa za jej nedodržanie považuje, ak náter absentuje na viac ako 5% náterom ošetrenej plochy, resp. ak zanikne rozoznateľnosť ktoréhokoľvek z použitých piktogramov. Zároveň povrch musí byť pochôdzny, teda s dostatočnou adhéznou schopnosťou určenou pre chodníky.

Druhy náterového systému:

i) Studený plast
ii) Farba určená na aplikáciu na vodorovné značenie ciest a pochôdznych plôch, pričom z technického listu alebo iného relevantného dokumentu musí byť zrejmé, že ide o farbu vhodnú na takýto účel použitia

· Ako protišmykový prvok aplikuje dodávateľ:
i) kremičitý piesok/korund alebo 
ii) Sklenené mikroguľôčky (Balotina)
Pokiaľ konkrétny protišmykový prvok nebude určený v objednávke, výber je na dodávateľovi.

· Podkladový povrch miesta značenia môže byť rôzny, asfalt, betón, dlažby, alebo ich kombinácie, pričom dodávateľ je povinný prispôsobiť výber náteru a technológiu jeho prevedenia tak, aby garantoval objednávateľovi požadovanú životnosť.

· Šablóny na piktogramy poskytne dodávateľovi zadávateľ. Dodávateľ ich po vykonaní objednaného diela vráti zadávateľovi. Ak dôjde k poškodeniu na strane dodávateľa, hradí ich dodávateľ.

· Grafické varianty piktogramových pásov sú očíslované v tomto opise predmetu zákazky. Konkrétny grafický variant bude určený objednávateľom v konkrétnej objednávke odkazom na príslušné číslo variantu.

B. vyznačenie natrolejovacích námedzníkov vo forme čiary či kríža na vozovke, priľahlom chodníku sa vykoná bielymi čiarami (krížom) o dĺžke spravidla 1m a šírke 0,15 m v odtieni RAL 9016 

Požiadavky na použité materiály:

Dodávateľ je povinný pred použitím príslušného materiálu predložiť dokumentáciu preukazujúcu splnenie požiadaviek právnych predpisov vzťahujúcich sa na daný výrobok, najmä príslušné vyhlásenie o parametroch a certifikát, ak sa podľa príslušného systému posudzovania vyžaduje, alebo rovnocenný doklad podľa príslušných harmonizovaných predpisov alebo pravidiel vzájomného uznávania.

Ním navrhované materiály (hmoty) na realizáciu vodorovného dopravného značenia musia byť v súlade s platnými právnymi predpismi a s príslušnými Technickými podmienkami Ministerstva dopravy SR, najmä TP 117 a TP 118, prípadne ich platnými aktualizáciami, v rozsahu, v akom sa na predmet zákazky a použitý materiál vzťahujú. Ak sa podľa príslušných právnych predpisov alebo technických podmienok na daný materiál vzťahuje požiadavka jeho schválenia alebo evidencie v aktuálnom Katalógu vhodných hmôt (materiálov) na vodorovné dopravné značenie, akceptovanom Ministerstvom dopravy SR, resp. Slovenskou správou ciest, dodávateľ preukáže aj splnenie tejto požiadavky.

Z predloženej dokumentácie musí byť zrejmá vhodnosť výrobku na účel použitia požadovaný v tomto opise predmetu zákazky.

4. Uchádzač predloží cenovú ponuku vyplnením cenových tabuliek uvedených nižšie. Cenová ponuka bude spracovaná samostatne pre každé z nasledovných technologických riešení:
a) riešenie so studeným plastom,
b) riešenie s farbou.

Na účely vyhodnotenia ponúk sa bude posudzovať celková hodnotená cena za obe technologické riešenia. Celková hodnotená cena sa vypočíta ako súčet celkových cien za jednotlivé technologické riešenia uvedené v cenových tabuľkách. Modelové množstvá v jednotlivých tabuľkách sú stanovené tak, aby zohľadňovali predpokladané využitie jednotlivých technologických riešení v pomere 70 % riešenie so studeným plastom, a 30 % riešenie s farbou.



      Riešenie so studeným plastom
	Položka
	Popis grafického komponentu
	MJ
	modelové množstvá 
	Jednotková cena
 v € bez DPH
	Celková cena 
 
v € bez DPH

	
	
	
	
	
	
	

	1; 2
	Piktogramový výstražný pás šírky 550 mm, dvojfarebný (RAL 1023 / RAL 9017), dĺžka 2,0 m
	ks
	7
	 
	 
	

	3
	Piktogramový výstražný pás šírky 550 mm, dvojfarebný (RAL 1023 / RAL 9017), dĺžka 3,0 m
	ks
	11
	 
	 
	

	4
	Piktogramový výstražný pás šírky 550 mm, dvojfarebný (RAL 1023 / RAL 9017), dĺžka 4,0 m
	ks
	21
	 
	 
	

	5
	Piktogramový výstražný pás šírky 550 mm, dvojfarebný (RAL 1023 / RAL 9017), dĺžka 5,0 m
	ks
	14
	 
	 
	

	6
	Náter výplňového priestoru koľajiska žltým šrafovaním
	m²
	518
	 
	 
	

	7
	Náter výplňového priestoru plným žltým náterom
	m²
	518
	 
	 
	

	8
	Vymedzovacie námedzníky, kríže
	bm
	37,10
	 
	 
	

	9
	Príprava podkladu 
	m²
	630
	 
	 
	

	10
	Protišmykový prvok 
	m²
	630
	 
	 
	



	Celková cena za riešenie so studeným plastom
v € bez DPH
	
	




      














       Riešenie s farbou
	Položka
	Popis grafického komponentu
	MJ
	modelové množstvá 
	Jednotková cena
 v € bez DPH
	Celková cena 
 
v € bez DPH

	
	
	
	
	
	
	

	1; 2
	Piktogramový výstražný pás šírky 550 mm, dvojfarebný (RAL 1023 / RAL 9017), dĺžka 2,0 m
	ks
	3
	 
	 
	

	3
	Piktogramový výstražný pás šírky 550 mm, dvojfarebný (RAL 1023 / RAL 9017), dĺžka 3,0 m
	ks
	4
	 
	 
	

	4
	Piktogramový výstražný pás šírky 550 mm, dvojfarebný (RAL 1023 / RAL 9017), dĺžka 4,0 m
	ks
	9
	 
	 
	

	5
	Piktogramový výstražný pás šírky 550 mm, dvojfarebný (RAL 1023 / RAL 9017), dĺžka 5,0 m
	ks
	6
	 
	 
	

	6
	Náter výplňového priestoru koľajiska žltým šrafovaním
	m²
	222
	 
	 
	

	7
	Náter výplňového priestoru plným žltým náterom
	m²
	222
	 
	 
	

	8
	Vymedzovacie námedzníky, kríže
	bm
	15,9
	 
	 
	

	9
	Príprava podkladu 
	m²
	270
	 
	 
	

	10
	Protišmykový prvok 
	m²
	270
	 
	 
	



	Celková cena za riešenie s farbou
v € bez DPH
	
	




Všeobecné pravidlá k spôsobu stanovenia ceny
a) Jednotkové ceny uvedené uchádzačom v cenových tabuľkách sú konečné a zahŕňajú všetky náklady potrebné na riadne a úplné vykonanie predmetu plnenia, najmä náklady na dopravu, zabezpečenie pracoviska, pomocné práce, organizáciu prác, režijné náklady, materiál, náradie, technické vybavenie a ostatné súvisiace náklady.
b) Dodávateľ nemá nárok na osobitnú úhradu žiadnych ďalších nákladov súvisiacich s realizáciou objednaného plnenia, ak tieto náklady nie sú výslovne uvedené ako samostatná položka v cenovej tabuľke.
c) Prípravou podkladu sa rozumejú všetky úkony nevyhnutné na riadne vykonanie značenia podľa stavu konkrétneho miesta a zvoleného náterového systému, najmä odstránenie nečistôt, odmastenie, prípadné odstránenie existujúceho značenia, lokálna úprava podkladu, aplikácia penetrácie, ak je potrebná, a predznačenie. Rozsah prípravy podkladu určí dodávateľ s odbornou starostlivosťou tak, aby bolo možné riadne vykonať značenie a dodržať požadované technické a záručné podmienky.
d) Jednotková cena za položku „Protišmykový prvok“ zahŕňa aplikáciu kremičitého piesku/korundu alebo sklenených mikroguľôčok podľa požiadavky objednávateľa uvedenej v konkrétnej objednávke, bez vplyvu na výšku jednotkovej ceny. Pokiaľ konkrétny protišmykový prvok nebude určený v objednávke, výber je na dodávateľovi.
e) Modelové množstvá uvedené v cenových tabuľkách slúžia výlučne na účely vyhodnotenia ponúk a nezakladajú presný rozsah plnenia, ktorý bude predmetom čerpania rámcovej dohody. Skutočný rozsah plnenia bude závisieť od potrieb objednávateľa a bude objednávaný prostredníctvom čiastkových objednávok, najviac však do výšky maximálneho finančného limitu rámcovej dohody.
f) V prípade požiadavky na realizáciu značenia v inom rozmere, ako je uvedený v cenníku, cena sa určí pomerne podľa jednotkovej ceny najbližšieho porovnateľného naceneného rozmeru, a to podľa skutočnej dĺžky alebo plochy požadovaného vyhotovenia. Ak to bude technicky vhodné, požadovaná dĺžka môže byť vyskladaná z dvoch alebo viacerých nacenených rozmerov.


5. Spôsob vyhodnotenia ponúk
Kritériom na vyhodnotenie ponúk bude najnižšia celková hodnotená cena v EUR bez DPH.

Celková hodnotená cena sa vypočíta ako súčet celkových cien za obe technologické riešenia uvedené v cenových tabuľkách, t. j. ako súčet celkovej ceny za riešenie so studeným plastom a celkovej ceny za riešenie s farbou.
Celková cena za príslušné technologické riešenie sa vypočíta ako súčet súčinov jednotkových cien a modelových množstiev uvedených v príslušnej cenovej tabuľke.

Úspešným uchádzačom bude uchádzač, ktorý predloží najnižšiu celkovú hodnotenú cenu v EUR bez DPH.

6. Súčasťou každej objednávky uplatňovanej v rámci zmluvy uzatvorenej na základe tejto súťaže  budú vyšpecifikované plochy, s uvedeným rozsahom každej naceňovanej položky v ks/m2, objednávaných značení. Minimálna hodnota objednávky bude vždy na aplikáciu v hodnote min 3.000€, pričom objednávateľ môže zlúčiť viac lokalít do jednej objednávky. V prípade, že bude zadávateľ požadovať špecifické umiestnenia, alebo v tabuľke neuvedené rozmery, bude objednávka doplnená aj schematickým nákresom požadovaného značenia. 
 
7. Kvalitatívne požiadavky na vykonané dielo:
Zhotovené značenie musí byť vyhotovené rovnomerne, s ostrými a čistými hranami jednotlivých grafických prvkov podľa dodanej šablóny, bez viditeľného stekania farby, nevyplnených miest, odlupovania alebo iných povrchových vád. Farebné vyhotovenie musí zodpovedať požadovaným odtieňom podľa tejto špecifikácie. Po ukončení prác musí byť pracovisko očistené.

8. Lehoty:
Lehota začatia prác
Dodávateľ je povinný začať s realizáciou predmetu objednávky najneskôr do 10 dní odo dňa doručenia objednávky, pokiaľ sa zmluvné strany nedohodnú inak alebo tomu nebránia objektívne okolnosti (najmä nevhodné klimatické podmienky pre aplikáciu náterového systému).

Lehota ukončenia prác
Dodávateľ je povinný dokončiť realizáciu objednaných prác najneskôr do 15 dní odo dňa začatia realizácie, pokiaľ rozsah objednávky alebo objektívne okolnosti nevyžadujú dlhší čas. V takom prípade je dodávateľ povinný túto skutočnosť bezodkladne oznámiť objednávateľovi a navrhnúť nový termín dokončenia.

Poveternostné podmienky
Realizácia značenia sa vykonáva iba za poveternostných podmienok odporúčaných výrobcom použitého náterového systému. V prípade nevhodných klimatických podmienok je dodávateľ povinný bezodkladne informovať objednávateľa a navrhnúť nový termín realizácie.

9. Organizácia prác
Vzhľadom na charakter prác budú všetky práce v koľajisku vykonávané spravidla v čase mimo prevádzky električkovej dopravy, najmä v nočných hodinách. Konkrétny čas realizácie určí objednávateľ v jednotlivých objednávkach. Dodávateľ je povinný zabezpečiť pracovisko tak, aby počas realizácie nebola ohrozená bezpečnosť chodcov ani ostatných účastníkov cestnej premávky.

10. Predmet zákazky je podľa nomenklatúry Spoločného slovníka obstarávania (CPV) vymedzený najmä v rozsahu nasledovných CPV kódov:
Hlavný predmet:	 34928470-3 – Značenie

11. Obstarávateľská organizácia predpokladá vystavovanie objednávok v rámci tohto obstarávania v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych objednávok predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci tohto výberu zhotoviteľa. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.

